S-472/2021

1 Mál þetta, sem dómtekið var 14. febrúar síðastliðinn, var höfðað með ákæru lögreglustjórans á Norðurlandi eystra, útgefinni 8. nóvember síðastliðinn, á hendur G-kk-þgf Þ-kk-þgf Ó-kk-þgf, kt. [...], [...], [...], “fyrir eftirtalin umferðar- og fíkniefnalagabrot:

I. 007- 2021- 24337

Með því að hafa aðfaranótt fimmtudagsins 29. apríl 2021, ekið bifreiðinni [...], án þess að hafa endurnýjað ökuréttindi sín og verið óhæfur til að stjórna bifreiðinni örugglega vegna áhrifa ávana- og fíkniefna (í blóðsýni sem tekið var í þágu rannsóknar málsins mældist amfetamín 160 ng/ml, kókaín 165 ng/ml og MDMA 40 ng/ml), vestur Eiríksgötu í Reykjavík, og um Hringbraut þar sem lögregla stöðvaði akstur hans við Landspítalann og með því að hafa í greint sinn verið með í vörslum sínum í bifreiðinni 5,94 grömm af kókaíni.

Teljast brot þessi varða við 1. mgr., sbr. 2. mgr. 50. gr., 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II. 007- 2021- 30189

Með því að hafa að kvöldi mánudagsins 24. maí 2021, ekið bifreiðinni [...], án þess að hafa endurnýjað ökuréttindi sín og verið óhæfur til að stjórna bifreiðinni örugglega vegna áhrifa ávana- og fíkniefna (í blóðsýni sem tekið var í þágu rannsóknar málsins mældist amfetamín 50 ng/ml og kókaín 90 ng/ml), vestur Hverfisgötu í Reykjavík, inn á Klapparstíg og svo Sölvhólsgötu þar sem lögregla stöðvaði akstur hans á móts við Skuggasund, og án þess að ökutækið væri í lögmæltu ástandi þar sem hliðarspegil vantaði á ökumannshlið bifreiðarinnar auk þess sem bifreiðin var búin fjórum negldum hjólbörðum.

Telst brot þetta varða við 1. mgr., sbr. 2. mgr. 50. gr., 1. mgr. 58. gr. og 2. mgr. 69. gr., sbr. 6. tl. 2. mgr. 16. gr. reglugerðar nr. 822/2004 um gerð og búnað ökutækja, sbr. 1. mgr. 94. gr. og 1. mgr. 95. gr. umferðarlaga nr. 77/2019.

III. 316- 2021- 5776

Með því að hafa að kvöldi föstudagsins 25. júní 2021, ekið bifreiðinni [...] án þess að hafa endurnýjað ökuréttindi sín, um Héðinsfjarðargöng með allt að 90 km hraða á klukkustund, að teknu tilliti til vikmarka, þar sem leyfilegur hámarkshraði er 70 km á klukkustund.

Teljast brot þessi varða við 5. mgr. 37. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV. 313- 2021- 11213

Með því að hafa kvöldi 6. júlí 2021, ekið bifreiðinni [...], án þess að hafa endurnýjað ökuréttindi sín, óhæfur til að stjórna bifreiðinni örugglega vegna áhrifa ávana- og fíkniefna (í blóðsýni sem tekið var í þágu rannsóknar málsins mældist tetrahýdrókannabínól 2,3 ng/ml), suður Vesturlandsveg við Gufuá í Borgarbyggð, með allt að 116 km hraða á klukkustund, að teknu tillit til vikmarka, en þar er leyfilegur hámarkshraði 90 km á klukkustund.

Teljast brot þessi varða við 3. mgr. 37. gr., 1. mgr., sbr. 2. mgr. 50. gr. og 1. mgr. 58. gr, sbr. 1. mgr. 95. gr. umferðarlaga nr. 77/2019.

V.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ákærða verði gert að sæta sviptingu ökuréttar skv. 99. og 101. gr. umferðarlaga nr. 77/2019. Þá er þess krafist að ákærða verði gert að sæta upptöku á efnum þeim sem lögregla lagði hald á og tilgreind eru í efnaskrá nr. 45.954, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

2 Ákærði hefur komið fyrir dóm og játað sök samkvæmt ákæru. Hann krefst þess að sér verði ekki gerð refsing, en til vara vægustu refsingar sem lög leyfa. Þá er krafist hæfilegrar þóknunar til handa skipuðum verjanda.

3 Á grundvelli játningar ákærða var farið með málið samkvæmt 164. gr. laga nr. 88/2008 um meðferð sakamála og málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga. Sannað er með skýlausri játningu ákærða, sem ekki er ástæða til að draga í efa að sé sannleikanum samkvæm, og öðrum gögnum málsins að ákærði er sekur um þá háttsemi sem í ákæru er lýst og er þar rétt heimfærð til refsiákvæða.

4 Sakaferill ákærða hefur ekki áhrif við ákvörðun refsingar. Refsing hans er ákveðin 1.070.000 króna sekt til ríkissjóðs. Með vísan til þess að ákærði hefur ekki leitað eftir að gera brot sín upp með sektargreiðslu þykja ekki efni til að virða honum það til lækkunar sektarfjárhæðar að Lögreglustjórinn á Norðurlandi eystra hafi ekki boðið honum að ljúka brotum samkvæmt ákæruliðum I og II með sektargerð. Skal 40 daga fangelsi koma í stað sektarinnar verði hún eigi greidd innan fjögurra vikna frá uppsögu dóms að telja.

5 Með vísan til 99. gr. og 101. gr. umferðarlaga nr. 77/2019 ber að svipta ákærða ökurétti í 30 mánuði frá birtingu dómsins að telja.

6 Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

7 Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og ákveðið er í dómsorði að virðisaukaskatti meðtöldum.

Af hálfu ákæruvaldsins flutti málið A-kvk-nf B-kvk-nf B-kvk-nf saksóknarfulltrúi.

H-kk-nf J-kk-nf héraðsdómari kveður upp dóm þennan. Dómarinn tók við málinu 14. febrúar sl. en hafði ekki aðkomu að því áður.

Dómsorð:

Ákærði, G-kk-nf Þ-kk-nf Ó-kk-nf, greiði 1.070.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 40 daga.

Ákærði er sviptur ökurétti í 30 mánuði frá birtingu dómsins að telja.

Upptæk skulu vera 5,94 grömm af kókaíni.

Ákærði greiði málsvarnarþóknun skipaðs verjanda síns, I-kk-ef Þ-kk-ef lögmanns,167.400 krónur, og greiði jafnframt 409.053 krónur í annan sakarkostnað.

H-kk-nf J-kk-nf